Hvordan Gendan Slettede Screenshots Android\nMåder at Gendan Slettede Screenshots Android\nDu er et spil elsker og ønsker et screenshot af din højeste score, du har foretaget efter en hård prøve dig også lavet nogle ændringer på din mobiltelefon hjem skærm og ønsker at holde et skærmbillede af det, så kan du gøre det ved hjælp af din Android celle meget let. Tag et screenshot af ting, som du vil beholde, og at du vil dele med andre ved hjælp af Android misligholdelse screenshot funktioner. Forskellige Android kører mobiltelefoner bruger forskellige kombinationer af nøgler til Screenshot funktioner. Bare hold dem begge på samme tid, indtil du ser, at din Main / startskærm skrumpe med en ramme, der indeholder dine Screen detaljer. Nogle telefoner vil indramme dit screenshot sammen med et kamera lukker lyd besked om, at dit skærmbillede er taget, og nogle gør ikke Støtte funktionen lyd anmeldelse. Du vil finde en meddelelse på din anmeldelse bar kan du trykke på den for at se din fanget skærmbillede.\nI Samsung Android enheder som Galaxy S2, S3 du kan fange din screenshot ved at bruge bruge afbryderknappen og indre knapper samtidig. Lenovo, Sony, HTC, Nexus bruger kan ramme screenshot ved at bruge Power og Lydstyrke ned samtidigt. Enheder, der understøtter screenshot funktioner meste bruger en ud af disse to muligheder for at tage et screenshot. Men desværre for Android 2.3 og under enheder, de ikke har Screenshot funktioner indbygget, men du kan bruge bestemte Screenshot apps at fange screenshot. Efter at have taget dit skærmbillede åbner billedgalleri finder du en mappe med navnet som Screenshot, se dine tilfangetagne Screenshots derfra. Hvad hvis din screenshot mappe bliver slettet ved et uheld, vil det være en katastrofe for dig, efter at have tabt dine screenshots, der indeholder oplysninger, som du har gemt til egen reference eller til at dele med andre. Det er stadig muligt at gendan slettede screenshots android ved at bruge en specielt designet Android slettede screenshots recovery software. Nogle af de almindelige scenarier er nævnt nedenfor:\nUtilsigtet sletning af Screenshot Folder - Hvis brugeren foretaget en utilsigtet sletning på Screenshot mappe i Android fotogalleri.\nVirus Attack - Hvis din Android-enhed ikke er beskyttet med en betroet antivirusprogram virus så chancerne er der for, at dine fotos bliver slettet efter virusinfektion på din enhed.\nForkert fjernelse af hukommelseskort - Forkert fjernelse af dit hukommelseskort fra Android-enhed, der indeholder dine screenshots kan føre til hukommelseskort korruption.\nFormatering og Factory Restore - Formatering og fabrik gendannelsen fjerner al mappe fra hukommelseskortet og enhedshukommelsen henholdsvis.\nHvorfor Android slettede screenshots opsving er muligt?\nI tilfælde screenshots uheld fik slettet, men de er ikke fjernes permanent fra din mobiltelefon eller fra hukommelseskortet kun opslagsord / pointer peger på disse screenshots og screenshot mappe fjernes fra filsystemet database. Disse screenshots er stadig til stede uden opslagsord / pointer, så stoppe med at bruge din Android telefon efter en sådan uheldige tilfælde komme tilbage Android slettede screenshots.\nSådan gendannes Android slettede screenshots?\nGendan slettede screenshots android er muligt bare gøre brug af Picture recovery software. Denne software er kompatibel med Windows OS og fuldt ud i stand til at inddrive android slettede screenshots. Denne software leveres med indbygget signatur, som genkender standard screenshot billedformater, så det er helt i stand til at hente Android slettede screenshots.\nSkridt til at gendanne slettede screenshots Android\nHent og installer den demo-version af softwaren i din maskine til at gendanne slettede screenshots Android. Nu Kør software, som vil vise dig hovedskærmen\nTrin 1: Fra hovedskærmen skal du vælge “Recover Deleted Files” til at gendanne slettede screenshot Android.\nFigur 1: Android Hjemmeside\nTrin 2: Vælg nu tilsluttet din Android-enhed i "USB storage mode" og vælg telefonens interne hukommelse til at gendanne slettede screenshots Android.\nFigur 2: Vælg Samsung Android Cell Phone Drive\nTrin 3: Når du gendanne slettede screenshots Android, forhåndsvisning og gemme dem efter at have købt den fulde version.\nFigur 3: Gem Restaureret data\nOphavsretten � Samsung Inddrivelse, Alle rettigheder forbeholdes - Alle andre varemærker anerkendes


Landskrone sommerhuse & feriehuse | HomeAway\nFerie i sommerhus i Landskrona\nDen svenske kystby Landskrona ligger i det vestlige Skåne midt mellem Malmø og Helsingborg. Byen som ligger ud til Øresund har knap 33.000 indbyggere og er den 5. største by i Skåne. Landskrona blev grundlagt på et tidspunkt før 1405 af kong Erik af Pommern, og byens navn betyder "landets krone". Landskronas citadel blev anlagt i år 1549 af Christian den 3., og det er i dag et af Europas bedst bevarede fæstningsanlæg. Landskrona var på danske hænder indtil 1658, hvor vi også mistede resten af Skåne til Svenskerne. I dag er Landskrona en moderne svensk handelsby, og der bydes på et rigt udvalg af spændende butikker og gode kulturtilbud i byen. Hvis man ønsker sig at komme udenlands i sin ferie, men ikke vil spilde tid i motorvejskøerne sydpå, så er det en oplagt mulighed at leje sommerhus i Landskrone, hvor hele familien kan nyde en fredfyldt og afslappende ferie med mulighed for både sportsaktiviteter og sightseeings.\nSeværdigheder tæt på dit sommerhus i Landskrona\nKøbstaden Landskrona byder på mange seværdigheder, og feriegæster, som lejer sommerhus i Landskrona kan besøge Landskrona Kunsthal, der er en af Skånes smukkeste kunsthaller. Omkring Kunsthallen ligger en skulpturpark, hvor der vises værker af 17 forskellige kunstnere. Tæt på kunsthallen ligger Landskrona Museum. Museet ligger på Slottsgatan i centrum af Landskrona, og der vises udstillinger om egnens historie. Den historisk kasserne, som danner rammen om museet, kan dateres tilbage til 1700-tallet, og når man har besøgt Landskrona Museum er det oplagt også at besøge Landskrona Slot og Citadellet fra 1500-tallet.\nAktiv ferie i Landskrona\nDen fantastiske natur omkring Landskrona er den perfekte ramme om en aktiv ferie for hele familien, og mange af sportsfaciliteterne og golfbanerne i området har åbent hele året rundt. Der bydes også på rigtig gode muligheder for lystfiskere og egnens vandhuller og vandløb bugner af fisk. Citadellets voldgrav gemmer på Sveriges første saltvands put n' take, og der er selvfølgelig også gode muligheder for kystfiskeri fra strandene i området. Feriegæster, som holder af wind- og kitesurfing, vil få rig mulighed for at dyrke deres interesser på det blå Øresund, hvor også badegæster og børn kan sætte deres indre vandhund fri. Når man lejer sommerhus i Landskrona kan man glæde sig alle tiders aktive ferie.\nRejser til dit sommerhus i Landskrona\nLandskrona ligger ikke langt fra Øresundsbroen, og det er nemt at køre til byen fra Danmark. Hvis man holder af den lille sejltur fra Helsingør til Helsingborg, så er det selvfølgelig også oplagt, at ankomme nord fra over sundet. Der er togforbindelse til Landskrona over Øresund fra Københavns Hovedbanegård, og vælger man at tage toget på ferie, så kan man selvfølgelig altid leje en feriebil når man kommer frem. Ønsker man at flyve til Sverige kan man lande i Malmø, og køre til Landskrona i lejebil eller med tog. Når man lejer sommerhus i Landskrona, har man under alle omstændigheder meget kort transporttid til feriedestinationen.\n24 timers bekræftelse (15)\nBørn velkomnen (5)\nHA - Pin - Default 7,2 km fra centrum af Landskrona\nHelsingborg / Råå. Nice lejlighed med jacuzzi.\nHA - Pin - Default 15,9 km fra centrum af Landskrona\nHelsingborg / Råå dejligt udlejning w udendørs jacuzzi.\nHA - Pin - Default 4,5 km fra centrum af Landskrona\nHA - Pin - Default 0,9 km fra centrum af Landskrona\n5 person feriebolig i Landskrona\nHA - Pin - Default 8,5 km fra centrum af Landskrona\nHA - Pin - Default 14,9 km fra centrum af Landskrona\nStor luksuriøs bondehus med pool, som ligger lige ved floden.\nHA - Pin - Default 18,3 km fra centrum af Landskrona\nHA - Pin - Default 15,1 km fra centrum af Landskrona\nLanddistrikterne lejlighed i dejlige omgivelser på Saxtorp Lakes\nHA - Pin - Default 10 km fra centrum af Landskrona\nHA - Pin - Default 11,6 km fra centrum af Landskrona\nHA - Pin - Default 4,2 km fra centrum af Landskrona\nFeriebolig med 1 soveværelse i Saxtorp\nHA - Pin - Default 9,8 km fra centrum af Landskrona\nHA - Pin - Default 18 km fra centrum af Landskrona\nHA - Pin - Default 34,1 km fra centrum af Landskrona\nHA - Pin - Default 34,8 km fra centrum af Landskrona\n4 stjernet sommerhus i Ljungbyhed\nHA - Pin - Default 33,6 km fra centrum af Landskrona\n5 stjernet sommerhus i Ljungbyhed\nHA - Pin - Default 31,7 km fra centrum af Landskrona\nHA - Pin - Default 33,7 km fra centrum af Landskrona\nHA - Pin - Default 32,4 km fra centrum af Landskrona\nHus i Bonnarp med Parkering, Haven, Vaskemaskine (454173)\nHold dig væk selv derhjemme\nHA - Pin - Default 33 km fra centrum af Landskrona\nLej hytte eller sommerhus i Landskrona (15)


Spændende! - Lise Grosmann\n20/12-2018 Af Lise Grosmann 4 kommentarer\nDet her glæder mit æteriske hjerte (smil).\nOg inden noget misforstås, så gælder det selvfølgelig min holdning til, at vi både indvortes i form af krydderurter, sansemæssigt og på vores hud har stor glæde og gavn af æteriske olier. For hudens vedkommende i kyndig formulering. For æteriske olier er potente og deres molekyler er så små, at de faktisk kan gennemtrænge hudbarrieren. Deraf den terapeutiske effekt, som aromaterapeuter har udnyttet i generationer. Og som det danske firma JemoPharm nu i samarbejde med to eksperter har sat fokus på.\nSmuuk Skin er udviklet med dyb respekt for hud og kyndig indsigt i olierne og den korrekte anvendelse og koncentration. Hvis I allerede har læst lidt om produkterne og kan kende flakonerne, så ved I, at Zarko Ahlmann Pavlov (ja, DEN Zarko) er involveret med sin ekspertise. Og i øvrigt er olierne produceret hos ham i Nordsjælland.\nDen anden ekspert er Henrik Toft Simonsen, der har mange års researcherfaring i celle-bioteknologi på forskellig vis. Han har blandt andet en PhD i naturprodukters kemi fra Københavns Universitet og er forskerleder. Og så har han/de i øvrigt lavet duftstoffer til Zarko, deraf bekendtskabet. Og så førte en samtale om døtre med uren hud dem ind på æteriske olier, for dem har Zarko en fascination af.\nMan kan næppe forestille sig kyndigere hjerner bag de to olier. Basen – for æteriske olier skal jo i en oliebase og ikke anvendes koncentreret – er den bedst tænkelige. Nemlig hampekerneolie med et unikt højt indhold af hudidentiske fedtsyrer, som gør barrieren til en tæt og robust membran.\nHerfra er de to olier så skræddersyet det problem, de skal lindre og måske løse. Og ikke mindst i forhold til æteriske oliers antibakterielle egenskaber ligger der rigtig mange studier. Derfor anvendes de jo også i mange produkter for deres konserverende virkning.\nHydroBalance Oil Complex er sammensat med fokus på fugt og anti-inflammatoriske egenskaber. Hampeolien er suppleret med abrikoskerneolie samt hybenkerne, kæmpenatlys, og Boswelliaolie, der netop har speciale i hudhys. Dæmpe rødme og lægge et skjold af antioxidanter. De æteriske problemløsere er sandeltræ, citrongræs, geranium og lavendel. Én gang daglig eller både morgen og aften. Et par dråber på ren hud før creme.\nPureSkin Oil Complex arbejder på at rense, hæmme bakterier, berolige. Hampekerneolien har her selskab af salvie og geranium, der netop er bakteriehæmmende samt hybenkerneolie, lavendel og enebær, som virker beroligende. De æteriske olier er basilikum og oregano, der lindrer en øm og irriteret hud. Én eller to gange daglig på ren hud før creme.\nBegge olier koster 549 kr. for 30 ml og forhandles på udvalgte apoteker, skønhedsklinikker og webshops (opl. på tlf. 20 85 21 11).\nMen olierne skal ikke stå alene, for Smuuk Skin er en holistisk serie, hvor man også finder en række kosttilskud. Udviklet af danske JemoPharm med mere end 30 års erfaring i det speciale og i samarbejde med Lars Lindmark, Dr.Med.Sc (PhD). Lars Lindmark er ikke hr. hvem-som-helst, for han har arbejdet med udvikling af kosttilskud i 40 år. Blandt andet Imedeen i samarbejde med Ferrosan. Så også her lægger man hud og helbred i kyndige hænder. Jeg vender tilbage til de fem kosttilskud.\n20/12-2018 kl. 10:20 pm\nJeg går og tænker på at min hudpleje ud: Ole Henriksen, bauty Pacific elle måske Andrea Rudolph Care, måske seido jeg er meget loyal over for mine produkter de bruger. Jeg har kombineret hud, ingen rynker, men kunne godt bruge noget som kan give mig en pænere kæbelinie, samt løfte det pludder omkring munden. Jeg lever sundt og aktiv udenfor flere gange om dagen. Mvh Rikke\n21/12-2018 kl. 10:40 am\nRikke: Det er fine mærker, du bruger. Men med de ønsker, du har til lift og stram, så skal du over på A-vitamin. Jeg foreslår Environ eller Beaute Pacifique. Og tålmodighed og daglig brug. For sådan er det jo, hudpleje skal huskes hver dag, og når vi stopper, så stopper den positive effekt jo også.\n20/12-2018 kl. 3:12 pm\nDe olier lyder vildt lækre. Som jeg forstår det, skal dråberne på før al anden smøre, altså også før evt. serum og niacinamid??\nHeldigvis lyder prisen også meget ræsonnabel. Det bliver vist et must have.\nRigtig glædelig jul, Lise og tak for formidabel information.\n20/12-2018 kl. 5:48 pm\nEllen Marie: Jeg har endnu ikke selv haft dem på huden, men jeg er overbevist ud fra indholdet. Og ja de æteriske olier skal i kontakt, men en toner kan du jo godt fugte med først og så creme efter olien.\nSå meget glædelig jul også til dig og mange <3 hilsener, Lise


Apartment Ecluses 11 i Nendaz til Bedste Pris-garanti | Agoda.com\nMere om Apartment Ecluses 11\nNår du besøger Nendaz, så vil du rigtigt føle dig hjemme på Apartment Ecluses Nendaz Station, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Apartment Ecluses Nendaz Station gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. For at nævne blot nogle få af hotellets faciliteter tilbydes der blandt andet familieværelse.\nNyd værelsesfaciliteter i høj kvalitet under dit ophold. Nogle værelser indeholder altan/terrasse, fjernsyn LCD-/plasmaskærm, badekar, der er med til at hjælpe gæster med at få ny energi efter en lang dag. Desuden sikrer hotellets væld af fritidstilbud, at du har rigeligt at foretage dig under dit ophold. Hvis du søger komfortabel og bekvemmelig overnatning i Nendaz, så er Apartment Ecluses Nendaz Station dit hjem væk hjemmefra.\nDu bedes give Apartment Ecluses 11 besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse. Bemærk venligst, at det samlede beløb for reservationen skal betales inden ankomst. Interhome sender dig en bekræftelse indeholdende alle betalingsoplysninger. Når den fulde betaling er modtaget, sender overnatningsstedet dig en e-mail med oplysninger om ejendommen, såsom adressen samt hvor du kan afhente nøglen. Ved ankomst opkræves et skadesdepositum på 300 CHF. Depositummet er fuldt refunderbart ved udtjekning, såfremt der ikke findes skader ved inspektion af værelset.


PLS - Medlemsfordele - Results from #2\nBliv forsikret i Lærerstandens Brandforsikring\nIkke alle kan blive forsikret hos os. Men som pædagogstuderende kan du!\nI Lærerstandens Brandforsikring får du ikke bare gode private forsikringer, der gang på gang er kåret bedst i test og god service. Du bliver også en del af et medlemsejet forsikringsfællesskab, hvor omdrejningspunktet for alt, vi gør, er dig – og alle andre medlemmer.\nVi driver en forretning, der handler om at skabe fordele for vores medlemmer. Og vi er kendt for at være der, når de har brug for os. Det kan du blandt andet se ved, at vi for 8. år i træk er kåret som forsikringsselskabet med Danmarks mest loyale medlemmer eller læse medlemmernes anmeldelser af os på Trustpilot.\nNår du er studerende, har vi en helt særlig studieforsikring til dig, som vi tilbyder i samarbejde med Pædagogstuderendes Landssammenslutning.\nSom medlem får du mere end bare en god forsikring hos os. Glæd dig også til: Prisbelønnede digitale løsninger. Du kan købe og ordne dine forsikringer, når det passer dig. Eller få hjælp nu og her, hvis du står med en akut skade.


Sikr din lokalrabat\nVær sikker på at du kan spare op til 2.000 kr. næste gang du skal have leveret fyringsolie. Reservér eller bestil inden d. 11. november 2020, så får du en Årstidens vask til en værdi af 159,95 kr.\nReservér din lokalrabat på op til 2.000 kr.\nDu skal naturligvis have mest muligt ud af din særlige lokalrabat på fyringsolie. Derfor giver vi dig garanti på den lave pris helt frem til og med december 2021. Det eneste, du behøver at gøre, er at reservere din rabat. Så kan du få glæde af den, når dit fyr har brug for olie – og du gerne vil spare penge.\nSådan sparer du penge og udnytter din prismatch*:\nReservér din rabat ved at udfylde formularen\nVi ringer til dig og aftaler det praktiske\n*Vi giver prismatch på den laveste tilgængelige netpris med sammenlignelige vilkår. Skulle du kunne få min. 700 liter fyringsolie billigere på en anden danskejet webshop end hos Q8, kan du ringe til os på 80 20 88 88, hvor vi er klar til at matche prisen. For at vi sikrer, at vi sammenligner korrekte priser, skal prisen opfylde følgende vilkår: Prisen skal alle kunne gå ind på en dansk webshop og finde, den dag olien skal købes. Sammenlignelige vilkår betyder: Samme leveringsinterval +/- 3-5 hverdage. Samme betalingsmetode: Dankortbetaling, varmekontobetaling, PBS betaling eller girokort betaling. Samme kvantum: min 700 liter. Levering med tankvogn og påfyldning af tank. Prismatch gælder ikke ved afhentning. Samme produkt: Standardprodukter skal f.eks. sammenlignes med Q8’s Basis fyringsolie. Gælder aktuel netpris på handelstidspunktet og udelukkende privatkøb til levering i Danmark.\nBestil din fyringsolie med lokalrabat op til 2.000 kr.\nBestil allerede nu og få din lokalrabat op til 2.000 kr.\nFor at opnå rabatten skal du indtaste kampagnekoden lokalrab til sidst i bestillingsflowet.\nBestil med lokalrabat\nReservér eller bestil din fyringsolie inden d. 11. november 2020, så får du en Årstidens vask til en værdi af 159,95 kr. oveni.\nMere om Q8's Bilvask\nVi leverer Danmarks billigste fyringsolie til dig\nHos Q8 leverer vi billig fyringsolie til hele Danmark. Vi ved, hvor vigtigt det er for dig og andre boligejere, at der altid er olie på fyret – og varme i huset. Derfor kører vores chauffører hele ugen fra tidlig morgen til sen aften på de danske landeveje. Og vi leverer både lokalrabat og prismatch med et smil.\nMange andre boligejere i dit område bruger os allerede. Det er derfor, vi gerne vil bakke op om det lokale ved også at belønne dig med en helt særlig lokalrabat, når du uforpligtende reserverer Danmarks billigste fyringsolie hos os.\nDu kan altid komme i kontakt med os, og bestille året rundt, både via telefonen og online. Vores kundeservice er åben 24/7, året rundt, og sidder klar til at hjælpe dig med dine bestillinger. Hvis du har generelle spørgsmål vedrørende fyringsolie, bestillingsprocessen eller noget helt tredje, er vi altid klar til at hjælpe dig.\nRing til Q8 Kundeservice på 8020 8888


Er brætspil gået af mode? - Din PC Hjælp\nEr brætspil gået af mode?\nEr brætspil gået af mode? Man kunne måske godt tro det, når man ser alle de forskellige muligheder der findes inden for verdenen af elektroniske spil. Men sådan forholder det sig – heldigvis – slet ikke. Brætspillene lever nemlig i allerbedste velgående. Og der er faktisk flere spil at vælge imellem, end der nogensinde har været – udvalget af spil er simpelthen enormt.\nOg ikke bare er udvalget stort. Spillene bliver også købt – og spillet – i stor stil.\nDe klassiske spil så som f.eks. ludo, backgammon, skak etc. lever stadig i bedste velgående. Og når man ser på de spil man kan købe i dag, ser de i stor stil stadig ud, som de gjort for 40-50 år siden. De har ganske enkelt ikke ændret sig noget nævneværdigt. Klassikerne er klassikere af en grund: Det er gode spil, som ganske enkelt ikke sådan lige går af mode.\nMange nye spil kommer til\nDer kommer konstant en lind strøm af nye spil på markedet. Hvert eneste år ser vi både nyudviklinger af ældre spil samt en mængde helt nye spil. Og om nogle år vil nogle af disse spil måske have udviklet sig til selv at blive en del af klassikerne.\nMængden af nye spil er dog så stor, at de ikke alle overlever. Og mange af dem forsvinder løbende fra hylderne igen. Og om nogle få år er det nok de færreste, som vil kunne huske dem. Men alene det faktum, at produktionen af nye spil er så stor, siger noget om den fortsatte interesse for brætspil. Den er nemlig nærmest større end nogensinde før.\nHvordan ser fremtiden ud for brætspillene?\nBrætspillene forsvinder næppe inden for de kommende mange, mange år. Interessen ser slet ikke ud til at dale for spillene og med den megen udvikling af nye spil, er det næsten helt sikkert, at nogle af disse nye spil også vil finde sig et publikum. Så fremtiden for brætspillene ser fortsat lys ud.\nPrevious PostPrevious Chatfunktion på hjemmeside?\nNext PostNext Hyg dig med et puslespil fra Ravensburger


baerbar bliver varm, rens baerbar for skidt og støv, billigt, varmeproblemer paa baerbar\nNYOPLADER.DK, Adlerhusvej 17, 5500 Middelfart -CVR-Nr.: 34308268\n- chat/skriv live! 24/7\nTlf: 5 22 22 767\nLider din bærbar af varmeproblemer? - Vi hjælper dig\nRens bærbar for skidt og støv service\n1. Du køber vores service\n2. Så sender du din pc til os (adresse og info står i faktura)\n3. Vores erfarne pc reparatør skiller din bærbar ad og fjerner nullermænd, støv mm.\nfra fanerne, og bundkort samt anvener kvalitets køle pasta.\n4. Vi sender din bærbar retur indenforr 1-4 hverdage (inklusiv i prisen)\nVarmeproblemer? – Bliver din bærbar varm?\nHos NyOplader.dk kan vi hjælpe dig med at løse varmeproblemer på din bærbar.\nHerunder kan du lære lidt mere om varmeproblemer og hvordan du fejlfinder problemet på din bærbar.\nHos NyOplader kan du købe en service der tilbyder ”rens af bærbar for skidt og støv”\nHvad skal jeg gøre for at få renset min bærbar?\nkøb vores service ”rens bærbar for skidt og støv”\nSend din bærbar forsvarligt til os, eller få tilsendt en pakke label med tracking nr.\nVi sender din bærbar retur indenfor 1-4 hverdage, inklusiv i prisen.\nNyd din bærbar uden varmeproblemer.\nNår du køber en ”rens bærbar for skidt og støv” pakke, så skiller vi hele din bærbar ad, forsigtigt fjerner al støv og skidt den må have støvsuget gennem tiden, vi vil derefter anvende noget kvalitets kølepasta, mellem grafikkort og cpu, for bedste varmeoverførsel mellem computer og fanerne. Derefter vil vi selvfølgelig samle din bærbar igen, så den er klar til brug ved modtagelsen.\nHvad er konsekvenserne for varmeproblemer på din bærbar?\nVarmeproblemer kan reducere og skade din bærbars levetid drastisk\nCrash af programmer\nBærbar slukker af ingen grund midt i det hele\nPermanent skade af graffikkort , hvilket kan blive en meget dyr fornøjelse.\nHvad er varmeproblemer på en bærbar?\nEt varmeproblem er når bærbaren bliver for varm, og ikke kan komme af med nok varme til at opretholde en lav temperatur.\nHvordan opstår varmeproblemet?\nVarmeproblemer opstår primært, når skidt og støv blokerer ventilationshullet, og fanen på din bærbar ikke kan blæse nok varm luft ud.\n(Varmeproblemer kan også opstå hvis der kører alt for mange baggrunds programmer , hvilket tit opstår efter 2-3 års tid især windows xp. Det kan f.eks være hvis du mærker at din bærbar føles sløv og langsom. Efter en formatering vil bærbaren blive lige så hurtig som da du købte den.)\nVi tilbyder desværre ikke denne service endnu\nHvornår opstår varmeproblemet?\nEt varmeproblem opstår tit efter 1 års brug, afhængigt af hvor meget støv og hår fra dyr, den har været udsat for.\nHvordan ved jeg om jeg har varmeproblemer på min bærbar?\nDet er som regel meget nemt at finde ud af om man har varmeproblemer. Har man husdyr, øges mistanken markant.\nDu kan downloade et program gratis ved navn speed fan. Den er i stand til at måle temperatur på din bærbar. Temperaturen bør variere mellem 30-50 grader hvis du ikke laver noget, og max de 75-80 (85) grader efter spil. De fleste intel processor slukker din bærbar ved 90-100 grader.\nprogrammet hedder speed fan og kan hentes her: http://www.filehippo.com/download_speedfan/\nDiagnosen for varmeproblemer\nFanen begynder at larme ”som et fly der er ved at lette!” uden du nødvendigvis, laver det helt store/krævende arbejde på din bærbar f.eks ved at browse lidt på internettet.\nLangsom bærbar, det er strømmen der laver varme, og hvis computeren skal undgå alt for store temperatur, skruer den selv ned for strømforbruget, og det betyder reduceret ydeevne\nBærbaren slukker af sig selv uden nogen grund, hvilket kan skyldes varmeproblemer\nNu skal du ikke tro at jeg siger det fordi at vi skal have dig til at købe vores service, men af erfaring resulterer det at hvis uerfarne skiller sin bærbar ad, så ender det galt. Udenpå kan det se ud som om at det er lige til, men tværtimod. Skiller man sin bærbar ad, ligger den en hel masse små skruer gemt, og følsom elektronik som skal håndteres i professionelle og erfarne hænder.\nDer skal desuden bruges noget kølepasta, som skal lægges på i korrekt mængde.\nDet er meget vigtigt, hvis din bærbar lider af varmeproblemer, at du får det fixet hurtigst muligt så den ikke skades yderligere.\nOm det er en acer, apple, asus, dell, hp, compaq, lenovo, lg, sony, medion, packard bell, samsung eller toshiba bærbar kan din bærbar rammes af varmeproblemer.\nDog har hp lavet en fejl på alle barbar med dv serien. Hele dv serien har kun fået én enkelt fane, det betyder at én fane skal blæse varme fra både grafik kort og cpu (prosessor) i modsætning til de fleste andre bærbar har to faner, én til cpu og grafik kort\nDet er derfor meget vigtigt at man fanen hele tiden er renset for skidt, støv, nullermænd mm. !\nMange har begået den fejl og ventet, hvilket har resulteret i brændt grafik kort, en meget dyr fornøjelse.\nVarmeproblemer kan også skyldes defekt oplader, tjek din hp oplader for korrekt volt og ampere\nDv serien er typisk: hp dv1000, hp dv2000, hp dv6000, hp dv9000, hp dv6, hp dv7, hp dv8\nHar du spørgsmål er du mere en velkommen til at skrive til mig: Niels@NyOplader.dk


AGF'er husker Fischer-batalje: FCK filmer selv\n23.11.2021 16:33 | 3F Superliga | 87 kommentarer\nNicolai Poulsen forstår ikke, hvorfor han skal gøres til det sorte får i forhold til at filme, når FCK ifølge AGF-profilen selv gør sig i det.\nI kølvandet på søndagens drama mellem FC København og AGF i Parken er der blevet sendt stikpiller frem og tilbage mellem de to lejre.\nUmiddelbart efter kampen kritiserede FCK-angriberen Jonas Wind AGF-motoren Nicolai Poulsen for at filme og sagde, at han 'helst ikke vil bruge for meget tid på at snakke om en spiller med den kvalitet og de færdigheder – eller mangel på samme'.\nDen kommentar langede Nicolai Poulsen først ud efter i et interview med bold.dk mandag eftermiddag, inden AGF-spilleren var direkte igennem i TV3 Sports Offside-studie mandag aften.\nPoulsen erkender, at han overspillede situationen i Parken, men mener også at Wind kastede sig for let i søndagens opgør. Han oplever generelt, at FCK også forsøger at filme og husker blandt andet en meget omtalt episode med Viktor Fischer sidste efterår.\n- Jeg kan huske, at jeg fik gult nummer to, hvor jeg nærmest ikke rørte ham, men han rullede 20 gange rundt. Men det er jo lidt samme niveau, som jeg går med på der, og det har jeg også lagt mig fladt ned og sagt, at det var måske lige i overkanten.\n- Det er noget, der sker begge veje, og det føler jeg måske også, at FC København glemmer, at det er også noget, de selv gør i, så jeg kan ikke rigtig forstå, at det er mig, der skal være det sorte får, når de selv har for vane at gøre det, siger Nicolai Poulsen i Offside.\nSe den omtalte episode med Viktor Fischer og Nicolai Poulsen i klippet herunder eller i toppen af artiklen.\nFC København og AGF har udkæmpet nogle ekstremt intense og mindeværdige slag de senere år, hvor opgøret har udviklet sig til lidt af en nyklassiker i dansk fodbold.\nNicolai Poulsen er begejstret over, hvad der er sket med kampene mod FCK.\n- Jeg tror egentlig, der er sket mange ting. Jeg tror måske, vi ude i AGF har følt, at vi er begyndt at nærme os FC København i forhold til de seneste par år, hvor de ikke har været, hvor de altid har været i toppen. Der har vi spillere og vores fans nok følt, at vi kan være med, og det har måske gjort, at der har været den ekstra intensitet i hvert fald fra vores side af.\n- Vi har spillet nogle kampe, hvor der virkelig har været gnister, intensiteten har været sindssygt god, og stemningen har været suveræn. Det er jo de små ting, der er med til at gøre de her kampe ekstraordinære.\n- Jeg synes kun, det er rigtig fedt for dansk fodbold, at vi har de her kampe mellem hovedstaden og den andenstørste by. Det skulle gerne være sådan nogle kampe her, og det er kun fedt. Jeg håber, det er noget, man kan fastholde, siger Nicolai Poulsen.\nSøndagens opgør i Parken endte 1-1 efter en sen udligning af Patrick Mortensen.\nMandagsbold: Nicolai P. smider sig for meget\nFordi han ligger altid ned selvom han prøver at spille mega hårdmand. Men når man så rører ved ham så piver han. Skandale på en bane\nFischer er 100 gange værre, men det skal ikke være en undskyldning. Lad være at filme Polle.\nForskellen er bare at Fischer ikke fører sig frem som "hård hund" på banen og ikke "spiller" på en hovedskade uden overhoved at være blevet ramt i hoved.\nhan er og bliver det største tudefjæs i superligaen..\nhan spiller på noget så alvorligt som en hovede skade for at trække et rødt kort.\nHan er og bliver så Ulækker på en fodboldbane og det hjælper ikke at han er et svin på¨størelse med pepe.\nBløde babser 16:40\nEr der virkelig ikke en presseansvarlig i AGF der kan sikre at den mand ikke taler med journalister. Hver gang han åbner munden går det jo helt galt.\nDe fleste var da også enige dengang om at Fischer skulle slappe af. At tossen her får samme budskab giver jo så fin mening.\nDet vildeste ved det klip er næsten ikke at Fischer ruller 10-12 omgange for meget, men at Poulsen efterfølgende føler sig bortdømt ved at få gult for den. Sikke en type.\nSå kan der ikke koges mere suppe på den historie.


NU STOPPER HESTEN: Nu troede jeg lige...\nHos Frøken Jensen 13. november 2012 kl. 11.48\nHam Bjørn - han er skøn ;O) Du må igang igen Signe ikke noget med: NU STOPPER HESTEN....det hedder OP PÅ HESTEN ;O) Kram\nSigne Bang 13. november 2012 kl. 12.27\nDu har helt ret, han er fantastisk\nAnna 13. november 2012 kl. 11.59\nDen er godt nok også sød! : )\nSigne Bang 13. november 2012 kl. 12.29\nMange tak... tror at den næste bliver med tyndere garn og mindre nål.


Rally-VM, WRC, World Rally Championship, Rallye Sardinia, Sardinien, Toyota Yaris, Jarri Matti Latvala\nAf Søren Clauding – 25. juni 2017\nDet gælder Le Mans, hvor de trods alt blev nr. 2 i den teknisk udfordrende LMP1 kategori, det gælder hele VM serien for racersportsvogne, hvor den japanske fabrik har vundet årets første to afdelinger og derfor fører VM kampen, og det gælder Rally verdensmesterskabet, hvor man gjorde comeback i år efter 17 års fravær.\nDerfor kører Toyota race\n”Toyota gør det, fordi motorsport ligger os i blodet,” forklarer Toyotas danske pressechef Anders Tystrup. ”Naturligvis vil vi gerne vinde, det skal ingen være i tvivl om, og det stræber vi også efter at gøre, hver gang vi deltager i et motorløb, men vi deltager også, fordi motorsporten bidrager til Toyota som virksomhed på utallige måder. Der er utallige mekanismer, som fungerer anderledes i motorsporten end i den gigantiske organisation som en bilfabrik er. Dem kan vi lære af og bruge i vores almindelige bilproduktion.”\n"I bund og grund handler det om, at vi bruger erfaringerne fra motorsport til, dels at udvikle endnu bedre gadebiler til almindelige mennesker og dels til, at udvikle og styrke teamarbejdet mellem Toyota-medarbejderne for derigennem også, at kunne optimere og forbedre arbejdet med henblik på at udvikle bedre gadebiler," fastslår Anders Tystrup.\nI rally VM er udfordringerne desuden meget anderledes end i langdistance VM for racersportsvogne. Man skal tilpasse sig den lokale infrastruktur på en helt anden måde, der er en verden til forskel på at køre i is og sne med lave minusgrader langt oppe i Sverige (hvor Toyota i øvrigt tidligere på året vandt), og at kører ved temperaturer på over 30 grader, som tilfældet var ved det seneste VM rally på Sardinien (hvor Toyota i øvrigt blev nr. 2).\nVM-rallyes køres i store højder, på rå stenveje og jævne asfaltveje tæt ved havoverfladen – og i rally er der ingen safetycar eller grusgrave til at fange løsslupne biler. Møder man en grusgrav undervejs, er der stor sandsynlighed for, at man også skal køre rally i den. Det ER en helt anderledes udfordring.\nI rally har Toyota 80 mand til at holde teamets tre Yaris World Rally Cars kørende i VM serien. Heraf arbejder alene de 20 på det mobile kontor og sikrer, at hele datadelen fungerer, som den skal.\nI et rally handler det ikke mindst om, at opsætningen af bilen tilpasses under rallyet. Kørselsforholdene varierer fra hastighedsprøve til hastighedsprøve, de varierer voldsomt, når vejrguderne leger med, og så har hele bilens basis konstruktion naturligvis også en betydning.\nReglementet er ændret kraftigt fra i fjor til i år, hvad der så ikke har den store betydning for Toyota, for de var som nævnt ikke med sidste år, modsat alle konkurrenterne. Konkurrenternes fordel er ikke desto mindre, at de har enorme mængder af løbsdata fra de forgående sæsoner, og selvom de skal tilpasses de nye biler og det nye reglement, er deres basis alt andet lige bedre end Toyotas.\nHer kommer Toyotas teknologiske baggrund så ind og spiller en stor rolle.\n”Vores erfaring indtil nu er, at vores rally bil er meget hurtig gennem hurtige kurver,” fortalte Jari Matti Latvala inden rallyet på Sardinien. Det var ham, som styrede Yaris WRC bilen til sejr i det svenske rally. ”Derfor forventer vi problemer i et rally som det på Sardinien.”\nHan tog som antydet gruelig fejl, for bilen var blevet udviklet så meget, at selv ikke den regerende verdensmester og manden, der fører VM i år, franskmanden Sebastian Ogier, kunne hamle op med Toyota’erne.\nHurtigst i Le Mans\nDen høje fart er symptomatisk for Toyota, de udvikler nogle meget hurtige biler. Toyotas racersportsvogne var klart de hurtigste over en omgang i 24 timers Le Mans og Toyota førte også løbet, indtil problemerne ramlede nedover teamet. Noget som også skete for Porsche, formentlig til deres store overraskelse, men det er en anden historie.\nI år har rally bilerne via reglementet fået tilført 70 flere hestekræfter, så de nu har 380 hk, de er bredere, har en bedre aerodynamik og det er noget, der passer til Toyota. At vinde dette års Rally-VM er næppe inden for rækkevidde, men det skal nok ske på et senere tidspunkt.\nToyota vandt nemlig flere rally-VM titler tilbage i 1990erne, så her sidder man ikke med en opgave, der ikke er fuldført. I rally deltager man derfor mest pga. de andre elementer, som indgår. Naturligvis vil man vinde, men alene at deltage, er en sejr, ikke bare for fabrikken, men også for kunderne, bl.a. fordi meget af den teknik, som anvendes i rally, er tættere på den teknik, man finder en almindelig serieproduceret Yaris.\nLe Mans også i 2018\nLe Mans 2018? Ingen grund til at sætte spørgsmålstegn ved det. Det første, Toyota meldte ud, da årets 24 timers løb var forbi, var: Vi prøver igen næste år.\nNu er de nærmeste mål, at vinde VM titlen i langdistance racing på ny og at blive så god, at man også kan vinde rally-VM. Alt imens man samler informationer op i rå mængder, udveksler dem med fabrikken derhjemme i Japan og derigennem bidrager til, at fastholder sin position som en af verdens mest succesfulde bilfabrikker.\nToyota var hurtigst i Le Mans, selvom de missede sejren.\nJari-Matti Latvala er Toyotas topkører i Rally-VM. På Sardinien blev han nr. 2. Tidligere på året vandt han det svenske VM-rally, Rallye Sweden.\nGrusgrave og lignende bruges ofte til publikumsprøver i rally.\nI rally kommer fans tæt på deres stjerner. Her er det Toyotas Jari-Matti Latvala, der får opbakning til sin sport.\nI rally findes ingen pit-anlæg. De deltagende teams medbringer deres egne mobile værksteds anlæg.\nToyota mener det alvorligt. Det mobile værksted flankeres på hver side af pavilloner, hvortil publikum har adgang og kan følge med i arbejdet på rallybilerne.


Billig BROLÆGGER Rask Mølle - Spar 50%. Pris på brolægning\nFå pris på din brolægnings-opgave, inden for 24 timer Find nemt en dygtig brolægger i Rask Mølle-området, og få online tilbud\nRask Mølle Entreprenørforretning ApS, 8763 8763 Rask Mølle Få et tilbud !\nBrolægger Rask Mølle\nBrolægger Rask Mølle er blevet både nemmere og billigere at finde, med internettets fremgang. I dag kræver det blot, at du indtaster din brolægning online, hvorefter du modtager priser i indbakken. Man kommer typisk i kontakt med de første brolæggere allerede samme dag. Så nemt er det at få tilbud på billig brolægning Rask Mølle.\nHvor hurtigt kan jeg finde tilbud fra en brolægger Rask Mølle?\nDu finder lettest en brolægger Rask Mølle ved at indhente tilbud gennem vores hjemmeside. Du kan også vælge at ringe brolæggerne op på deres telefon, men så sparer du ikke penge i samme grad. Når leverandørerne giver tilbud på brolægning via sitet, vil de give deres absolut bedste priser, fordi de konkurrerer hårdt om din opgave. Samtidig har du mulighed for at se tilbudsgiverne historik, og se hvad de tidligere har lavet af terrasser, stier, indkørsler og haver. På den måde er nettet den bedste metode, at finde brolægning i Rask Mølle på.\nBrolægning priser i Rask Mølle og omegn\nPriserne på brolægning svinger meget. Om du bor i Rask Mølle eller en naboby, har selvfølgelig også en del at sige. Brolægningspriser er ofte lidt dyrere i hovedstaden, end i resten af landet, da der er flere jobs at vælge imellem her. Priserne ligger på mellem 150 og 400 kr pr time. Det er vores erfaring, at man ofte kan handle sig en hel del ned, hvis man ikke er bange for at lege købmand. Når du går via en portal, opnår du ofte bedre priser på brolægning Rask Mølle, end du ellers ville have gjort.\nBillig brolægger Rask Mølle\nNår du leder efter en billig brolægger Rask Mølle, så vær opmærksom på virksomhedens omdømme. Hos os, får alle brolæggere end bedømmelse (anbefaling), efter de har udført et job (fx en terrasse i herregårdssten eller en indkørsel eller lignende). På den måde kan du bedømme brolæggerne, ikke kun efter hvem der er billigst, men også efter arbejdets kvalitet. Den billigste brolægger er ikke altid den bedste, og en brolægger fra Rask Mølle er ikke altid den billigste. Men brug vores side, vi har gjort alt hvad vi kan for at du kan få billig brolægning Rask Mølle


Nu skal briterne gå i »julebobler« med hinanden: Det er »benzin« på covid-19-bålet\nDen britiske regering er klar til at lempe på coronarestriktionerne i julen, så det bliver muligt for flere husstande at samles i højtiden. Men det kan forværre pandemien.\nNår Storbritannien om lidt træder ud af den nuværende nedlukning, vil der igen blive indført hårde restriktioner tværs over landet. Men det skal stadig være muligt at fejre jul med sin familie, fortalte Boris Johnson på et pressemøde onsdag. Video: Reuters/Ritzau Scanpix Fold sammen\nTorsdag d. 26. november 2020, kl. 11.13\nNår briterne om lidt træder ud af en måneds isolation, kan de få lov til at fejre jul med hinanden. Også selv om én ekspert frygter, at det kan sætte gang i en ny bølge af infektioner.\nI fem dage i julen får briterne nemlig en kort pause fra Storbritanniens hårde coronarestriktioner. Tre husstande må således samles for at forme en såkaldt »juleboble« mellem 23. og 27. december, annoncerede den britiske regering tidligere på ugen ifølge BBC.\nMen de må i den periode til gengæld også kun se hinanden. Og er man på plejehjem og over pensionsalderen, må man slet ikke være med. Så skal man blive på plejehjemmet af hensyn til smitterisikoen.\nDen britiske regering har annonceret, at briterne mellem 23. og 27. december må:\ndanne eksklusive »julebobler« med hinanden bestående af maksimalt tre husstande\nkun være i én juleboble, som de i øvrigt ikke må skifte ud med en anden undervejs\nkun rejse i landet med henblik på at besøge deres egen juleboble\nkun mødes med deres juleboble i private hjem eller i haver, religiøse institutioner eller udendørs offentlige arealer\nfortsat mødes med folk uden for deres juleboble, så længe de gør det i henhold til de gældende coronarestriktioner i det område, de bor i\nlade være med at besøge nogen privat, hvis de ikke er med i deres juleboble.\nSamtidig forventes coronarestriktionerne at blive strammet i det meste af England, så to husstande for eksempel ikke må blande sig indendørs, og et forsamlingsforbud på grupper over seks personer vil gælde udendørs.\nSamtidig skal pubber og restauranter lukke klokken 23, og alkohol må kun serveres som del af et måltid. De op til tre husstande, som må danne juleboble med hinanden, må gerne overnatte hos hinanden, men de må ikke besøge teatre eller butikker sammen, skriver BBC.\nDet må være op til folks »personlige dømmekraft«, om de ønsker at besøge ældre familiemedlemmer, har den britiske premierminister, Boris Johnson, desuden forklaret.\n»Mange af os længes efter at tilbringe tid med familie og venner. Men vi har stadig ikke råd til at smide forsigtigheden fra os,« sagde han onsdag ifølge BBC, inden han uddybede med en parafrase over julesangen »Deck the Halls«:\n»'Tis the season to be jolly, but 'tis also the season to be jolly careful.«\nEller groft oversat til dansk: Det er tid til vores glade jul, men det er også tid til at være forsigtige.\nPå Twitter har Bores Johnson desuden understreget, at julemanden også stadig må komme på besøg juleaften – men at det er en god idé, hvis børn stiller håndsprit frem til ham.\nKan skabe tredje bølge\nStorbritannien registrerede yderligere 18.213 nye smittede onsdag, mens 696 personer er døde ifølge BBC. Det er det højeste antal døde siden starten af maj. Til sammenligning døde 608 personer onsdag for en uge siden.\nMange af dem, der dør nu, er formentlig blevet smittet, inden de nuværende coronarestriktioner trådte i kraft.\nIkke desto mindre kan de nye julebobler blive »benzin« på covid-19-bålet. Det mener professor Andrew Hayward, direktør for University College Londons institut for epidemiologi og sundhed og sundhedsrådgiver for den britiske regering.\nHan fortæller til BBC, at juleboblerne »helt sikkert vil føre til øget smittespredning og muligvis skabe en tredje bølge af infektioner, som kan overbebyrde hospitalerne og skabe flere unødvendige dødsfald«.


Rødovre Kommune: 12-04-2016 kl. 08:00\nSager 33 - 43\nKælderoversvømmelser i Islev den 10. februar 2016 (se bilag 2 og 3).\nAfmærkningsforsøg langs Albertslundruten (se bilag 4, 5 og 6).\nNedsættelse af aconto bidrag til Movia (se bilag 7).\nParkering i Rødovre (se bilag 8).\nBilag 1: Lovliste fra den 26. februar til den 29. marts 2016\nBilag 2: Kælderoversvømmelser i Islev 10. februar 2016\nBilag 3: Notat fra HOFOR om kælderoversvømmelse Rødovre 10. februar 2016\nBilag 4: Afmærkningsforsøg langs Albertslundruten\nBilag 5: Testpendler kørsel\nBilag 6: Kort over afmærkning i Rødovre\nBilag 7: Nedsættelse af aconto bidrag til Movia\nBilag 8: Parkering i Rødovre\nPilely 8 - resultat af høring\nDer er søgt om tilladelse til nedrivning af den eksisterende beboelsesbygning på ejendommen Pilely 8.\nBygningen er i Rødovre Kommuneplan 2010-2022 udpeget som bevaringsværdig.\nI henhold til lov om bygningsfredning og bevaring af bygninger og bymiljøer, § 18, skal Rødovre Kommune tage stilling til ansøgningen og vurdere om der skal nedlægges et § 14 forbud i henhold til Planloven mod nedrivning af bygningen.\nat der gives tilladelse til nedrivning af beboelsesbygningen Pilely 8, og at dette offentligt bekendtgøres.\nBeboelsesbygningen på Pilely 8 er et fritliggende enfamiliehus på 77 m2, som er opført i 1930. Ejeren af ejendommen har søgt om tilladelse til at nedrive bygningen.\nEjendommen er ikke omfattet af lokalplan eller byplanvedtægt.\nEjendommen er beliggende i Rødovres Kommuneplan 2010-2022, rammeområde 2B01, hvor den fremtidige anvendelse er fastlagt til åben-lav boliger, med en maksimal bebyggelsesprocent på 30.\nBygningen er udpeget som bevaringsværdig med en SAVE-værdi på 4 (på en skala fra 1-9, hvor 1 er det højeste).\nEn bygning, der er udpeget som bevaringsværdig i kommuneplanen, må først nedrives, når ansøgningen har været offentliggjort med en frist på mellem 4 og 6 uger, til at fremsætte bemærkninger. Ansøgningen om nedrivning har været offentliggjort i perioden 9. marts til 5. april 2016.\nSenest 2 uger efter fristens udløb skal Kommunalbestyrelsen meddele ansøger, om bygningen kan nedrives. Hvis Kommunalbestyrelsen tillader nedrivning, skal det offentliggøres. Hvis Kommunalbestyrelsen ikke ønsker bygningen nedrevet, skal der nedlægges forbud efter Planlovens § 14. Forbuddet kan højst nedlægges for et år, og der skal inden da udarbejdes en lokalplan med bevaringsbestemmelser og forbud mod nedrivning.\nNår det er vedtaget i en lokalplan, at en ejendom ikke må nedrives uden tilladelse fra Kommunalbestyrelsen, og tilladelse nægtes, kan ejeren forlange ejendommen overtaget af kommunen mod erstatning. Overtagelsespligten påhviler dog kun kommunen, hvis der er et væsentligt misforhold mellem ejendommens afkastningsgrad og afkastningsgraden for ejendomme med en lignende beliggenhed og benyttelse, som ikke er omfattet af et nedrivningsforbud (Planlovens § 49).\nDer er indgået tre høringssvar i forbindelse med den offentlige høring.\nEn borger har gjort indsigelse mod nedrivningen, med den begrundelse, at det er vigtigt at bevare gamle bygninger, særlig unikke bygninger, der ikke er ”masseproducerede”.\nEn beboer på Pilely har telefonisk oplyst, at hun finder det hensigtsmæssigt at nedrive bygningen, da den ikke er velegnet til beboelse på grund af den dårlige stand. Beboeren ønsker fornyelse på Pilely.\nKroppedal Museum vurderer, at ejendommen har en høj bevaringsværdi. Museet anbefaler, at der ikke gives tilladelse til nedrivning, men at kommunen i stedet anbefaler en nænsom renovering af ejendommen. Begrundelsen herfor er, at bygningen repræsenterer et fint eksempel på en gedigen muret bygning, som er opført med inspiration i byggestilen Bedre Byggeskik. Bygningen fremstår dog noget skæmmet som følge af vinduesudskiftning og ser ud til at trænge til renovering.\nTeknisk Forvaltning har i forbindelse med sagen været på besigtigelse (udvendigt) den 16. marts 2016. Det er Teknisk Forvaltnings vurdering, at huset generelt er i mindre god stand og trænger til vedligeholdelse. Af SAVE-registreringen fra 1990 fremgår det bl.a., at husets arkitektoniske værdi er lav (8) og husets tilstand vurderedes middelhøj (4). I forhold til originalitet vurderedes huset med en høj (3) værdi, men vinduerne, der er noteret som originale, lader dog til at være udskiftet med nyere vinduer siden registreringen fandt sted.\nPå baggrund af husets nuværende arkitektoniske værdi og tilstand, sammenholdt med mulighederne for at gøre huset byggeteknisk tidssvarende og beboeligt, er det Teknisk Forvaltnings samlede vurdering, at det ikke længere kan opretholde en høj bevaringsværdi.\nLov om bygningsfredning og bevaring af bygninger og bymiljøer, § 18.\nLov om planlægning § 14.\nLov om planlægning § 49.\nBilag 1: Billeder Pilely 8\nBilag 2: SAVE registrering Pilely 8\nVestvoldens Ungdomsklub - ændring i miljøgodkendelse\nVestvoldens Ungdomsklub har ansøgt om at køre med nye typer og større antal af eksisterende køretøjer. Dette kræver en vilkårsændring i deres miljøgodkendelse fra januar 2012. Teknisk Forvaltning har udarbejdet et forslag til vilkårsændring.\nat Vestvoldens Ungdomsklub meddeles vilkårsændring i miljøgodkendelse samt\nat der træffes afgørelse om, at vilkårsændringen ikke er VVM-pligtig.\nVestvoldens Ungdomsklub, Knallertbanen, har ansøgt om at køre med nye typer og større antal af eksisterende køretøjer.\nKnallertbanen fik en ny miljøgodkendelse i 2012. Teknik- og Miljøudvalget behandlede sagen på mødet 17. januar 2012 (TMU 3). I den gældende miljøgodkendelse må der anvendes motorcross-maskiner op til 80/85 ccm svarende til LUKS klasse 5/6. Knallertbanen ønsker at kunne køre med op til 125 ccm svarende til LUKS klasse 7. Endvidere ønsker virksomheden at køre med op til 11 køretøjer med klasse 5/6 i stedet for 6 stk. som er tilladt i den gældende miljøgodkendelse.\nKlasserne opdeles afhængige af motorens cylindervolumen, motor-/ maskinstørrelse samt kørernes alder. LUKS står for Landsforeningen Ungdomsringens Knallert Sektion, og er en serviceforanstaltning til service for knallertsporten som klubaktivitet.\nKnallertbanen er indrettet som en knallert crossbane, og er et klubtilbud til unge i alderen 7 - 25 år. Klubben tilbyder medlemmerne undervisning i at køre, bygge, vedligeholde og reparere knallerter og crossmaskiner. Klubben råder over et klublokale med mulighed for billard og computerspil og andre sociale aktiviteter.\nKnallertbanen er beliggende på adressen Jyllingevej 320 med afgrænsning mod vest af Motorring 3 og mod øst af Vestvoldens fæstningsværk. Syd for banen ligger Jyllingevej og nord for banen er Vestvolden og Fæstningskanalen. Området er omfattet af Kommuneplan 2010-2022, rammeområde 3G02 med nuværende anvendelse: Voldterræn, spejderhytter, knallertbane, hundetræningsanlæg, militære anlæg. De nærmeste boliger ligger i en afstand af ca. 150 m og 200 m fra banen.\nSiden knallertbanen fik sin miljøgodkendelse i 2012 er der opsat en 4 m høj støjskærm i skellet mellem knallertbanen og motorvejen. Skærmen er lydabsorberende på begge sider og dæmper således støjen både fra motorvejen og knallertbanen. Motorsportens Akustiklaboratorium har udarbejdet en støjrapport for knallertbanen i 2015 som beskriver støjpåvirkningen i omgivelserne efter opsætning af den 4 m høj skærm. Derudover er der tilføjet beregninger for den ny motocrossklasse, LUKS klasse 7.\nI følge støjrapporten af november 2015 overholder knallertbanen vilkårene om støj i miljøgodkendelsen, når der køres med de ansøgte nye typer og større antal køretøjer.\nTeknisk Forvaltning vurderer på den baggrund at knallertbanen kan meddeles vilkårsændring til det ansøgte.\nAnsøgningen er omfattet af bilag 2 i VVM - bekendtgørelsen "Permanente væddeløbs- samt prøvekørselsbaner for motorkøretøjer". Teknisk Forvaltning har udarbejdet en VVM-screening og vurderet, at der ikke er VVM-pligt.\nTeknisk Forvaltnings forslag til miljøgodkendelse har været til behandling i Vestvoldens Ungdomsklub den 17. marts 2016. Der har ikke har været nogen bemærkninger til sagen.\nMiljøbeskyttelsesloven, LBK nr. 879 af juni 2010.\nGodkendelsesbekendtgørelsen, Bek nr. 669 af 18. juni 2014.\nStandardvilkår i godkendelse af listevirksomhed, BEK nr. 682 af 18. juni 2014.\nJustitsministeriets lovbekendtgørelse nr. 433 af 22. april 2014 om forvaltningsloven.\nVVM-bekendtgørelsen, nr. 1832 af 16.december 2015.\nForvaltningsloven, nr. 988 af 9. oktober 2012.\nVilkårsændringen er gældende fra den dato, hvor den meddeles. Vilkårsændringen offentliggøres på Rødovre Kommunes hjemmeside rk.dk.\nBilag 1: Forslag til afgørelse om vilkårsændring i miljøgodkendelse af 12. januar 2012\nRevideret godkendelse af Islevbadet\nI forbindelse med renovering af bassin og vandbehandling har Rødovre Kommune, Børne- og Kulturforvaltningen søgt om revideret godkendelse af Islevbadet. Godkendelsen meddeles på en række vilkår, der skal sikre, at Islevbadet drives på en sundhedsmæssigt og miljømæssigt forsvarlig måde, og i overensstemmelse med de gældende lovkrav.\nat Rødovre Kommune, Børne- og Kulturforvaltningen meddeles revideret godkendelse af Islevbadet med de i godkendelsen og sagsfremstillingen nævnte vilkår.\nRødovre Kommune, Børne- og Kulturforvaltningen har søgt om revideret godkendelse af Islevbadet efter svømmebadsbekendtgørelsen. Baggrunden for ansøgningen er, at bassin og vandbehandling på Islevbadet skal renoveres.\nIfølge svømmebadsbekendtgørelsens §3 må svømmebadsanlæg ikke ændres bygnings-, anlægs-, eller driftsmæssigt uden forudgående godkendelse fra Kommunalbestyrelsen, hvis ændringen påvirker de hygiejniske og sundhedsmæssige forhold i svømmebadsanlægget væsentligt.\nDet renoverede bassin og vandbehandlingsanlæg vil betyde, at Islevbadet lever op til de krav om vandkvalitet og cirkulation, der gælder for nye svømmebade. Derfor er det nødvendigt at revidere den gældende godkendelse, der blev meddelt af Teknik- og Miljøudvalget 8. april 2014 (sag nr. 34).\nRødovre Kommune, Børne- og Kulturforvaltningen har søgt om tilladelse til at reducere den cirkulerende vandstrøm med op til 40% uden for anlæggets åbningstid. Ved at reducere den cirkulerende vandstrøm uden for anlæggets åbningstid opnås et lavere energiforbrug til gavn for både driftsøkonomi og miljø.\nDer stilles i godkendelsen krav om, at det dokumenteres via kontrolmålinger over en periode på 6 uger, at reduktion i den cirkulerende vandmængde til 60% af de normale driftskrav uden for åbningstiden ikke påvirker vandkvaliteten negativt. Hvis dette ikke kan dokumenteres, kan den cirkulerende vandmængde kun reduceres med 30% uden for anlæggets åbningstid. En reduktion på 30% kræver ikke en særlig tilladelse.\nIndretning og drift af omklædning og bruserrum.\nIndretning og drift af vandbehandlingsanlæg, kemikalierum og bassinrum.\nVandkvalitet og egenkontrol.\nMiljøbeskyttelsesloven, lovbekendtgørelse nr. 1317 af 19. november 2015.\nSvømmebadsbekendtgørelsen, bekendtgørelse nr. 623 af 13. juni 2012.\nKommunalbestyrelsen gav anlægsbevilling til renovering af bassin og vandbehandling på Islevbadet på sit møde 16. februar 2016 (sag nr. 22). Godkendelsen medfører ikke udgifter ud over dem, der var forudset i anlægsbevillingen.\nDen reviderede godkendelse gælder fra og med den dato, hvor den meddeles.\nBilag 1: Islevbadet godkendelse\nForsøgsordning med indsamling af papemballage\nDet foreslås, at der indføres en forsøgsordning med indsamling af papemballage fra private husholdninger og kommunale virksomheder i Rødovre Kommune. Indsamlingen af pap vil blive splittet op i to ordninger, en til rent pap sammen med storskrald og en forsøgsordning til emballagepap. Forsøgsordningen er frivillig, og gælder både for haveboliger og etageboliger. De haveboliger som tilmelder sig forsøgsordningen, vil få udleveret en 240 liters beholder til papemballage. Etageejendomme, boligselskaber og kommunale virksomheder vil få udleveret beholdere, der passer til de enkeltes behov. Det vil som udgangspunkt være muligt for op til 500 villaer og rækkehuse at tilmelde sig ordningen. Der vil ikke være nogen begrænsninger for antallet af etageboliger, boligselskaber og kommunale virksomheder, som kan tilmelde sig forsøgsordningen.\nat der etableres en forsøgsordning med indsamling af papemballage som beskrevet i sagsfremstillingen.\nI 2015 blev der indsamlet 222 tons pap ved private husstande i Rødovre Kommune. Det indsamlede pap er primært bølgepap. Der findes imidlertid en masse pap- og kartonemballage fra dagligvare og andet, som ikke bliver indsamlet til genanvendelse i dag. Der er kommet nye afsætningsmuligheder for pap- og kartonemballage og sammensatte produkter af karton og plast, som for eksempel mælke- og juicekartoner. Denne type papemballage havner i dag i restaffaldet, og sendes dermed til forbrænding. Med de nye afsætningsmuligheder er det nu muligt at genanvende både papfibrene og plasten fra denne type papemballage, også selvom det ikke er helt rent. Volumenmæssigt udgør denne type papemballage en betydelig del af restaffaldet.\nVed at lave en indsamlingsordning for papemballage - en ny fraktion indeholdende mælke- og juicekartoner m.v., er der således mulighed for at flytte denne type affald fra forbrænding til genanvendelse. Der er pt. ikke nogen sikre kilder til, hvor meget der kan flyttes, men det er Teknisk Forvaltnings vurdering, at mængden af det indsamlede pap til genanvendelse kan fordobles. Således at der ved en fuld implementering i kommunen kan sendes minimum 200 tons mere affald til genanvendelse i forhold til i 2015. Til sammenligning blev der i 2015 indsamlet 310 tons plast og 304 tons jern og metal fra villaer og etageboliger. Papemballagen kan således give et betydeligt bidrag til at øge genanvendelsen af affaldet i Rødovre Kommune.\nI Rødovre Kommunes Affaldsplan 2014-2024 er en af målsætningerne, at ”Ressourcerne skal ud af affaldet”. Dette er yderligere konkretiseret i indsatsområde 7 ” Forbedret sortering af storskrald” og indsatsområde 10 ”Øge genanvendelsen af husstandsindsamlet affald”. Indførelse af en beholder til papemballage, vil øge indsamlingen af genanvendeligt affald og mindske mængden af affald som sendes til forbrænding.\nSammenslutningen af Grundejerforeninger i Rødovre gennemførte i 2015 en brugerundersøgelse blandt deres medlemmer. Undersøgelsen viste blandt andet, at flere ønsker en beholder til pap. Dette ønske går igen, når borgerne henvender sig til Teknisk Forvaltning.\nEn indsamlingsordning for papemballage er en ny indsamlingsordning, og der er derfor begrænsede erfaringer med den i Danmark. Teknisk Forvaltning vil derfor foreslå, at der i Rødovre Kommune iværksættes en frivillig forsøgsordning. Forsøget skal således være med til at afdækket fordele og ulemper ved indførelse af en indsamlingsordning for papemballage i en særskilt beholder, samt afdække, om de forventede mængder til genanvendelse kan opnås. Indsamlingsordningen vil øge serviceniveauet for borgerne, som får lettere ved at frasortere pap til genanvendelse, samt sikre at papir- og papfraktionerne bliver renere. Den nye ordning er således et vigtigt skridt på vejen til at forbedre sorteringen, og sikre at ressourcerne kommer ud af affaldet og i overensstemmelse med målsætninger i Affaldsplanen.\nEt andet mål med forsøget er også, at undersøge om det kan afhjælpe to andre problemer, der er med de nuværende indsamlingsordninger i Rødovre Kommune. Disse problemer er, at der er fejlsorteringer i papir fraktion ved villaer og rækkehuse samt fejlsorteringer i de eksisterende papbeholdere ved etageboliger og boligselskaber.\nVed villaer og rækkehuse sker der en del fejlsorteringer i beholderen til plast og papir. Fejlsorteringen består i, at mange husstande kommer karton, pizza bakker og andet pap ned i rummet til papir. Dette er med til at ødelægge papirfraktionen. Forventningen er, at en særskilt beholder til papemballage kan løse dette problem.\nVed etageboliger og boligselskaber er der opstillet særskilte beholdere til pap. Fejlsorteringer af pap sker typisk i boligselskaber, hvor beholderen til pap står sammen med de andre beholdere til dagrenovation. Her oplever Teknisk Forvaltning problemer med urent pap i beholderen til pap. Der er ofte både pizzabakker, mælkekartonener og juicekartoner i beholderen til rent pap. Det betyder, at pap i disse beholdere er fejlsorteret og ikke kan genanvendes, men i stedet må sendes til forbrænding.\nDisse problemer ønsker Teknisk Forvaltning at løse ved at splitte papindsamlingsordningen op i to fraktioner:\nDen ene fraktion er det rene og store pap, som stammer fra større papkasser og bølgepap og opstår typisk ved indkøb af nyt tv eller lignende. Denne type papaffald fortsætter som storskrald.\nDen anden papfraktion er forskellige typer emballagepap og -karton, der opstår som dagrenovation, og som kan indeholde madrester. Det er denne papfraktion som ønskes afprøvet i en frivillig forsøgsordning.\nVed i stedet at indsamle pap i to fraktioner, én til rent bølgepap og en til emballagepap og -karton, forventes antallet af fejlsorteringer at falde, og en større del af det samlede papaffald kan genanvendes.\nIndsamlingsordningen foreslås indført som en frivillig indsamlingsordning og som et supplement til den eksisterende papindsamling, i første omgang som et forsøg. Alle private husstande kan tilmelde sig ordningen. Da det er et forsøg, begrænses omfanget til at omfatte op til 500 villaer og rækkehuse. Der vil ikke være nogen begrænsninger i antallet af etageboliger, boligselskaber og kommunale virksomheder, som kan tilmelde sig forsøgsordningen. Hvis der er flere end 500 villaer og rækkehuse som tilmelder sig forsøgsordningen, vil Teknisk Forvaltning vurdere, om forsøget skal udvides.\nDer vil blive reklameret for ordningen via Rødovre Kommunes hjemmeside, i Magasinet sammen om Rødovre, samt i Rødovre Lokalnyt. Der vil således efterfølgende være en tilmeldingsfrist, hvor alle interesserede husstande kan tilmelde sig ordningen. Tilmeldingen vil løbe i en periode i maj og juni. Beholderne forventes at kunne køres ud i august-september med opstart af indsamlingen omkring oktober 2016.\nFor villaer og rækkehuse vil beholderen til papemballage være en 240 liters beholder, magen til de eksisterende 3 beholdere i farve og udseende. Det vil fortsat være muligt at aflevere rent pap i storskraldsordningen.\nVed etageboliger og kommunale bygninger vil beholderstørrelsen som udgangspunkt være 660 liter. Ud fra en konkret vurdering vil Teknisk Forvaltning afgøre, om der kan anvendes andre beholderstørrelser.\nTeknisk Forvaltning vil ændre de beholdere til pap, som er placeret sammen med de andre beholdere til dagrenovation i etageboliger, fra at være til rent pap (som i storskraldsordningen) til at være til papemballage, som ikke er så følsom overfor madrester. Der vil fortsat være beholdere til rent pap i affaldsgården til storskrald.\nTømningsfrekvensen i forsøgsordningen vil som udgangspunkt være hver 4. uge ved villaer og rækkehuse og hver uge ved etageboliger og kommunale virksomheder. Teknisk Forvaltning vil løbende vurdere fyldningsgraden af beholderne, for at sikre den mest optimale tømningsfrekvens. Tømningsfrekvensen kan derfor ændre sig under forsøget.\nEmballagepap i forsøgsordningen vil omfatte følgende:\nDer vil blive udarbejdet en sorteringsvejledning, som uddeles sammen med beholderen. Sorteringsvejledningen vil løbende blive justeret i forsøgsperioden og vil fremgå af Rødovre Kommunes hjemmeside om affald.\nIndsamlingsordningen blive etableret som en standpladsordning ligesom for de øvrige beholdere. Ordningen vil være omfattet af SMS-tjenesten, hvor borgerne kan få besked dagen før afhentningen.\nForuden ovenstående vil der gælde de regler, som er beskrevet i Rødovre Kommunes regulativ for husholdningsaffald under ordningen for papaffald.\nIndsamlingen af papemballage i beholdere, vil foregå på en særskilt rute. Indsamling af bølgepap i storskraldsordningen vil fortsætte uændret.\nI evalueringen af forsøget vil der blive lagt vægt på nedenstående forhold:\nVil borgerne gerne have en ekstra beholder og vil de gerne frasortere papemballage til genanvendelse\nOplever borgerne det som en forbedring af service niveauet.\nMængderne. Hvor meget papemballage kan der indsamles fra de private husstande, og har det en betydning for mængden af restaffald.\nKvaliteten. Har den indsamlede papemballage den ønskede kvalitet, så den kan sendes til genanvendelse.\nBorger modtagelsen (villaer og rækkehuse). Hvordan tager borgerne mod den nye fraktion:\nEr den nem at sortere fra til genanvendelse.\nEr borgene glade for den nye fraktion.\nHar de plads til den ekstra beholder.\nBorger modtagelsen (etageboliger). Hvordan tager borgerne mod den nye fraktion:\nHar de benyttet muligheden for at frasortere papemballagen.\nHar de plads til den ekstra beholder ved ejendommene.\nHvor ofte skal beholderne tømmes.\nEr der lugt problemer ved fraktionen.\nHvilken information kræves der for at opnå en god sortering.\nKan der være nogle former for papemballage som undlades fra ordningen fx yoghurt emballage?\nForuden evalueringsforholdene vil Teknisk Forvaltning lægge vægt på følgende succeskriterier i evalueringen:\nMængden af pap fra de deltagende boliger bliver fordoblet\nAntallet af fejlsorteringer af pap og papir fraktionerne fra de deltagende husstande minimeres\nDet indsamlede papemballage har en kvalitet som kan sendes til genanvendelse.\nPå baggrund af evalueringen af forsøget, og borgernes modtagelse, vil Teknisk Forvaltning udarbejde en indstilling om ordningens fremtid. Evalueringen og Teknisk Forvaltnings indstilling vil blive forelagt Teknik- og Miljøudvalget i begyndelsen af 2018. Indtil der er taget endelig stilling til indsamlingsordningens fremtid, vil forsøgsindsamlingen fortsætte.\nI Magasinet Sammen om Rødovre samt i Rødovre Lokalnyt vil borgerne i maj 2016 blive informeret om den nye indsamlingsordning. Endvidere vil Teknisk Forvaltning tage direkte kontakt til de boligselskaber, som har papbeholdere ved siden af deres beholdere til dagrenovation, for at høre om de vil deltage i forsøget. De vil så have mulighed for at tilmelde sig ordningen frem til juni måned. I løbet af august og september vil de nye beholdere blive kørt ud, og indsamlingen vil starte slut september eller oktober. I efteråret 2017 vil der blive foretaget en evaluering af ordningen, og den vil blive forelagt Teknik- og Miljøudvalget i starten af 2018.\nOrdningen skal indarbejdes i regulativet for husholdningsaffald ved næste revidering af denne, eller hvis ordningen gøres permanent.\nVed 500 tilmeldte husstande samt 100 beholdere ved etageejendomme og kommunale virksomheder forventes den årlige driftsudgift for forsøget at blive på omkring 265.000 kr.\nDet forventes, at der i forsøgsperioden årligt kan indsamles 50 tons genanvendeligt papemballage. Det forventes, at kunne give en indtægt på omkring 20.000 kr. samt 20.000 kr. i sparede udgifter til forbrænding. Derudover vil der være en besparelse på omkring 70.000 kr. ved tømninger af almindelige beholdere til papaffald, som overgår til den nye fraktion.\nDen samlede årlige driftsudgift for forsøget forventes således at blive på 155.000 kr. som vil blive indeholdt i budget 2016 og budget 2017 for affaldsområdet.\nDet forventes kun i mindre grad, at være nødvendigt at indkøbe ekstra affaldsbeholdere til gennemførelse af forsøget. Dette skyldes, at vi har omkring 500 stk. 240 liters affaldsbeholdere på lager, som kan benyttes til forsøgsindsamlingen. Dog skal der indkøbes nye låg, og beholderne skal bringes ud. Det forventes, at koste omkring 100.000 kr. som ligeledes indeholdes i budget 2016 for affaldsområdet.\nInformation om ordning i Magasinet Sammen om Rødovre: Maj.\nTilmelding til ordning: Maj-juni.\nUdbringning af beholdere: August-september.\nOpstart af indsamling: September-oktober.\nEvaluering af ordning: Ultimo 2017.\nFremlæggelse af evalueringsrapport til politisk behandling: I begyndelsen af 2018.\nForslag om udvidelse af aftenkørsel for buslinje 166\nGladsaxe Kommune har i længere tid ønsket bedre betjening af Mørkhøj i det sydlige Gladsaxe. Movia har derfor udarbejdet et forslag med øget aftenkørsel for buslinje 166. Buslinjen kører igennem flere kommuner, heraf Rødovre, hvor en øget kørsel vil betyde en forbedret busbetjening på Slotsherrensvej til glæde for borgerne i Islev, men også øgede omkostninger til buslinjen.\nat den øgede aftenkørsel for buslinje 166 godkendes, samt\nat omkostninger til forøgelsen af busdriften for linje 166 afholdes indenfor nuværende midler til kollektiv trafik.\nGladsaxe Kommune har fremlagt et ønske om at styrke aftenbetjeningen af Mørkhøj. Movia har derfor udarbejdet et skitseforslag til at udvide aftendriften på linje 166 mellem Hellerup Station og Glostrup Station. Denne delstrækning på linje 166 er valgt, da den har det højeste passagertal. Se bilag 1 for strækningen.\nBuslinje 166 kører kun én gang i timen om aftenen. Eftersom linje 166 kører i tæt bebyggede områder, hvor buspassagerne er vant til buslinjer med høj frekvens, så er linje 166 ikke et attraktiv valg om aftenen for de buspassager.\nMovia vurderer, at det vil blive oplevet som en markant bedre betjening af linjens passagerer, hvis aftenbetjeningen løftes til 2 afgange i timen.\nDet vil også medvirke til at tiltrække flere passagerer i dagtimerne, da passagerne vil være mere tilbøjelige til at tage bussen ud, når de ved, at det er let at komme hjem igen med samme linje.\nSamlet vurderes det at medføre en stigning på 30.000 flere passager om året for buslinjen. I Movia's budget for 2016 forventes det, at buslinje 166 uden ændringer i busdriften vil have 1,9 mio. passager i 2016. Den øgede aftenkørsel vil derfor forventes at bidrage med en passagerstigning på ca. 1,6 % for buslinjen.\nI dagtimerne kører linje 166 i dag med 20 min. drift frem til kl. 18 i hverdagene. Fra kl. 18 overgår linjen til timedrift. Om lørdagen er der ligeledes timedrift fra kl. 18, mens der allerede er timedrift fra kl. 17 om søndagen.\nI det udarbejdede forslag er 20 min. driften forlænget, og der udvides med 30 min. drift i aftentimerne på delstrækningen.\nAf hensyn til de økonomiske konsekvenser for Glostrup og Rødovre har Movia afkortet de sidste ekstra aftenture efter kl. 21 på hverdage og kl. 20 på lørdage og helligdage, til kun at køre på delstrækningen mellem Hellerup og Husum Station.\nI Rødovre benyttes buslinje 166 om aftenen især af kunderne omkring Tårnvej, der skal hjem fra Husum Station. Strækningen bliver også betjent af 200S, men da 200S kun har 20 min. drift om aftenen, vil det være interessant for buspassagerne, at kunne supplere med buslinje 166 med øget drift. I modsætning til 200S, som kun kører langs Tårnvej, så kører linje 166 langs Tårnvej, Slotsherrensvej og Islevdalvej. Udvidelse af aftenture vil derfor være interessant for borgerne i Islev og personer, der arbejder i virksomhederne langs Islevdalvej. Se bilag 2 for 166's rute i Rødovre.\nVurdering af forslaget\nTeknisk Forvaltning vurderer, at forslaget vil give en bedre betjening for borgerne og arbejdspladserne i Islev.\nSlotsherrensvej, vest for Tårnvej, er i dag ellers betjent af buslinje 12, 161, 166 og servicebussen 848. Mellem Sommerfuglevej - Bjerringbrovej på Slotsherrensvej kører kun linje 166 den delstrækning efter kl. 15.30 på hverdage, kl. 13.20 på lørdage og er den eneste buslinje på helligdage. Borgerne ved den delstrækning vil derfor opleve driftsforøgelsen af linje 166, som en forbedring af busdriften i aftentimerne. På denne strækning ligger også SPF-grunden, som i Lokalplan 130 er udlagt til et nyt boligområde med mindre erhverv.\nVirksomhederne og beboerne langs den nordlige del af Islevdalvej vil ligeledes også få gavn af den forøget busbetjening i aftentimerne.\nFremtidsperspektivet for buslinje 166 er, at den kan tænkes at blive koblet op til letbanestationen ved Islevbrovej med et stop, når letbanen åbner i 2023-2024.\nForvaltningen er derfor positiv overfor Movia's forslag til øget aftenkørsel for buslinje 166.\nBuslinje 166 er en tværkommunal linje og derfor skal alle de berørte kommuner acceptere udvidelsen af busdriften. Buslinjen kører igennem Vallensbæk, Brøndby, Glostrup, Rødovre, København, Gentofte og Gladsaxe Kommuner. Såfremt ikke alle kommuner accepter driftsforøgelsen forfalder forslaget og linje 166 forsætter med den nuværende busfrekvens.\nOmkostningerne til forøgelsen af aftenkørslen for buslinje 166 er anslået til 1,3 mio. kr., heraf udgør Rødovres andel 150.000 kr.\nMovia vurderer, at driftsforøgelsen vil give ca. 30.000 flere passagerer om året på buslinjen.\nHvis driftsforøgelsen accepteres af alle kommuner vil ændringen i busdriften træde i kraft i december 2016. De økonomiske konsekvenser er derfor begrænsede i 2016.\nDe reelle omkostninger forventes først, at indtræde i 2017.\nMovia har i marts 2016 fået resultat af deres sidste udbudsrunde, hvor Rødovre opnår en besparelse på busdriften med ca. 160.000 kr. om året. Effekten af udbuddet træder i kraft i december 2016.\nMed den opnåede besparelse fra udbuddet, så forventes det, at den forøgede udgift til buslinje 166 kan afholdes indenfor nuværende midler afsat til den kollektive trafik.\nKommunerne skal melde ind til Movia før den 1. maj 2016, om de accepterer den forøgede busdrift for buslinje 166.\nHvis alle kommunerne accepterer den forøgede drift træder den nye busplan i kraft i december 2016.\nBilag 1: Buslinje 166 rute mellem Hellerup Station og Glostrup Station\nBilag 2: Buslinje 166 rute gennem Rødovre Kommune\nDet fremtidige arbejde for det fælles kommunale gravekontor\nRødovre Kommune valgte den 24. marts 2015 at deltage i det fælles kommunale graveskontor, som skulle hjælpe med koordinering af ledningsomlægningerne i forbindelse med letbanen. Siden denne beslutning blev truffet, er ledningsomlægningerne blevet udskudt, på grund af høringssvarene til anlægsloven for letbanen. Det medfører, at grundlaget for gravekontoret er ændret. Ring 3's Gravekontor har udarbejdet det vedlagte notat vedrørende forslag til fremtidige arbejdsopgaver.\nat der sendes et svar i overensstemmelse med sagsfremstillingen samt\nat Rødovre Kommune træder ud af Ring 3's Gravekontor, og budgettet konsekvensrettes for 2017-2019.\nRødovre Kommune deltager i et fælles kommunal gravekontor, hvis rolle er at koordinere ledningsomlægninger i forbindelse med letbanen langs Ring 3. Tidligere er der taget stilling til kontorets oprettelse på Kommunalbestyrelsens møde den 24. marts 2015 (sag nr. 49).\nI den oprindelige tidsplan skulle Ring 3's Gravekontor være bemandet fra august 2015 med forventning om, at ledningsomlægningsarbejder startede i oktober 2015 og sluttede ultimo 2017. Kontoret er nu fuldt bemandet.\nI forbindelse med høringen af anlægsloven for letbanen langs Ring 3, har ledningsejerne ønsket en garanti for at tilbagebetaling af udgifterne til ledningsomlægninger, hvis letbanen ikke blev gennemført.\nLetbane kommunerne har med høringsvar til Transportministreret ønsket, at ledningsomlægningerne først påbegyndes efter, at der er taget endelig stilling til letbaneprojektet i kommunerne. Det har medført, at ledningsomlægningerne er udskudt ca. 1½ - 2 år i forhold til tidligere tidsplaner, som gravekontoret er blevet bemandet efter.\nRing 3's Gravekontor\nRing 3's Gravekontor har sendt et notat til medlemskommunerne af gravekontoret, bilag 1. Notatet omhandler kontorets funktion frem til ledningsomlægningerne påbegyndes i løbet af forår 2018.\nDet foreslås i notatet, at gravekontoret skal arbejde med kommentering af trafikhåndteringsplaner til letbanens udbudsmaterialer, forberedende sagsbehandling af trafikplaner, graveansøgninger og råden over vej i anlægsperioden, samt overførelse af overskydende mandskabstimer til betalingskommunerne for at bruge den ledige kapacitet.\nForvaltningen har tidligere vurderet, at det er vigtigt med en god koordinering af arbejderne i forbindelse med ledningsomlægningen. Den nuværende tidsplan, hvor ledningsomlægningen er blevet udskudt med ca. 2 år, betyder dog, at kontoret har for mange ressourcer på nuværende tidspunkt. Det vurderes derfor, at være hensigtsmæssigt, at ressourceforbruget for kontoret neddrosles mest muligt indtil, at ledningsomlægningerne starter op igen, og kontoret kan udføre dens planlagte rolle. Forvaltningen foreslår, at Rødovre trækker sig ud af gravekontoret.\nGravekontoret har til opgave at indgå i dialog med og gennemarbejde forslag fra ledningsejere i forhold til myndighedsbehandling. Det har tidligere været foreslået, at kontoret fik overgivet myndighedskompetence fra kommunerne til gravekontoret for, at det selv at kunne tage stilling til myndighedsspørgsmål på tværs af kommunerne. Rødovre har tidligere taget stilling til det, og ønsker ikke at overgive myndighedskompetencen til Ring 3's Gravekontor.\nKommunikationsopgaven hører på nuværende tidspunkt under Hovedstadens Letbane, og det er begrænset hvilken kommunikation Ring 3's Gravekontor skal stå for på nuværende tidspunkt. Det er først relevant i forbindelse med ledningsomlægningerne.\nForeslåede nye opgaver\nTil de yderligere foreslåede arbejdsopgaver vurderer Teknisk Forvaltning ikke, at opgaverne er hensigtsmæssige hverken i praksis eller i forhold til den tidligere beslutning.\nI forhold til kommentering af trafikhåndteringsplaner til udbudsmaterialerne, er det en opgave, som kommunerne selv bør udføre. Udbudsmaterialerne er Hovedstadens Letbane ansvarlig for, og i denne opgave bør der indarbejdes kommentarer fra kommunerne.\nOverførelsen af mandskabstimer ses som en mulig løsning på overkapaciteten frem til ledningsomlægningen. Det er dog ikke hensigtsmæssigt, at kommunerne er med til at finansiere almindelige administrations- og myndighedsarbejder i andre kommuner.\nI forhold til planlægning og sagsbehandling i anlægsfasen, så er der ikke taget endelig stilling til, om kontoret har en rolle i anlægsfasen. Det er først, når der er erfaringer fra kontorets arbejde i ledningsomlægningsfasen, at der tages stilling til det forhold. Det giver derfor ikke mening allerede nu at fastlægge, at gravekontoret skal have dette ansvar.\nKommunens tilkendegivelse den 24. marts 2015 (sag nr.49) i Kommunalbestyrelsen.\nRødovre Kommune har afsat 120.000 kr. hvert år i perioden 2016-2019 til deltagelsen i Ring 3's Gravekontor. Teknisk Forvaltnings forslag medfører, at det forventes der skal betales til kontoret i 2016, men ikke i de efterfølgende år.\nI forår 2017 tages der endelig stilling til letbaneprojektet.\nPlanlægningen og udførelsen af ledningsomlægninger forventes at vare fra forår 2018 - ultimo 2019.\nBilag 1: Notat om fremtidige opgaver og ressourcer i Ring 3s Gravekontor\nFortvej - Godkendelse af detailprojekt samt ansøgning om anlægsbevilling\nPå Teknik- og Miljøudvalgets møde den 12. januar 2016 (sag nr. 8) blev skitseprojektet for Fortvej godkendt som grundlag for detailprojektering og udarbejdelse af udbudsmateriale.\nDetailprojekt forelægges til godkendelse.\nPå investeringsoversigten for 2016 er der afsat 6.400.000 kr. til ombygning af Fortvej. På grundlag af detailprojektet søges de 6.400.000 kr. af rådighedsbeløbet frigivet til ombygning af Fortvej.\nat vedlagte detailprojekt godkendes, samt\nat der gives en anlægsbevilling til frigivelse af rådighedsbeløbet på 6.400.000 kr. til ombygning af Fortvej i henhold til vedlagte detailprojekt.\nI efteråret 2015 udarbejdede Teknisk Forvaltning et skitseprojekt for Fortvej, med fokus på trafiksikkerhed og fremkommelighed. Skitseprojektet blev behandlet på Teknik og Miljøudvalgets møde den 6. oktober 2015, hvor det blev besluttet at sende projektet i nabohøring. Efter nabohøringen besluttede Teknik- og Miljøudvalget på mødet den 12. januar 2016, at godkende skitseprojektet uden ændringer. Projektet er optimeret i forhold til antallet af parkeringspladser således, at kørsel med servicebus og renovationsvogne stadig er muligt. Der tillades kun parkering i afmærkede båse, hvilket reducerer mulighederne for parkering på vejen i forhold til, hvordan der parkeres i dag. Teknisk Forvaltning indstillede i sidste sag (TMU 12. januar 2016, sag nr. 8), at beboerne i området opfordres til at finde plads til parkering på egen matrikel.\nVedlagte detailprojekt (bilag 1 - belægningsplan og bilag 2 - tværprofil) er udarbejdet i henhold til vejreglerne. Vejprofilet indrettes med enkeltrettede cykelstier, fortove i begge vejsider og en kørebanen på 5,5 m. Der etableres parkeringspladser alle de steder, det er muligt i forhold til sideveje, overkørsler samt kørsel med servicebus og renovationsvogne. Vigepligten fra sidevejene ændres fra højre vigepligt til ubetinget vigepligt og krydset ved Kærbyvej/Juelsmindevej strammes op, så det bliver tydeligt, hvilke arealer der er tiltænkt hvem. De hævede flader ved sidevejene er en hastighedsnedsættende foranstaltning, der kræves for at kunne bibeholde den anbefalede hastighedsbegrænsning på 30 km/t. Midterhellen ved skolen er rykket en smule mod øst og hermed afkortet mod vest i forhold til oplægget i skitseprojektet. Dette er gjort, for at skille de bløde trafikanter fra den kørende adgang til skolen.\nI detailprojekteringsfasen har der været afholdt et møde med Tinderhøj Skole. Skolen og skolebestyrelsen havde nogle forslag til ændring af adgangsforholdene til Tinderhøj Skole, med henblik på bedre udnyttelse af skolens areal, og for at få et bedre flow i morgentrafikken, samt et ønske om at kunne etablere en skolepatrulje på Fortvej. Der etableres et fodgængerfelt og torontoanlæg ved krydsningen til de bløde trafikanter, hvilket giver mulighed for at have en skolepatrulje. Teknisk Forvaltning og skolebestyrelsen er enige om, at adgangsforholdene til skolen er løst bedst muligt indenfor de økonomiske rammer. Nærværende projekt omfatter alene tiltagene på vejmatriklen. Tiltag på skolens matrikel behandles af Børne- og Kulturforvaltningen. Vejprojektet og tiltagene på skolen kan udføres som særskilte projekter.\nI detailprojektet er de eksisterende heller og træer på Fortvej og på tilstødende sideveje fjernet. Der plantes nye træer på hjørnerne ved sidevejene og i midterhellen ved skolen. Denne placering af træerne vil være med til at synliggøre sidevejene og give Fortvej et ensartet udtryk. Der har endnu ikke været afholdt ledningsejermøde i forbindelse med projektet, og behovet for ledningsomlægning i forbindelse med træplantning er ikke afklaret. Fordyrende ledningsomlægninger kan resultere i, at nogle træer ikke kan plantes.\nProjektet er blevet trafiksikkerhedsrevideret og tilgængelighedsrevideret. Det har endnu ikke været fremsendt til politiet, og der er hermed ikke givet samtykke til projektet.\nProjektet forventes udbudt ultimo april med afholdelse af licitation ultimo maj. Prisen for anlægsarbejdet kendes først efter licitationen. Af bilag 1 fremgår det, at strækningen fra krydset Juelsmindevej/Kærbyvej frem til Rødovrevej udbydes som option. Hermed udføres denne del kun, såfremt det er økonomisk muligt indenfor afsatte rådighedsbeløb på 6.400.000 kr. Medtages denne del af strækningen ikke i anlægsprojektet, vil den fortsat fremstå med 1,9 m fortove i begge vejsider og 7,5 m kørebane. Cyklister skal således opholde sig på kørebanen, hvor parkering er forbudt i begge vejsider.\nLov om offentlige veje (lovbekendtgørelse nr. 1520 af 27. november 2014).\nDer er afsat et rådighedsbeløb på 6.400.000 kr. Viser resultatet af licitationen, at projektet ikke kan udføres indenfor denne ramme, anbefaler Teknisk Forvaltning, at det er strækningen Tårnvej - Juelsmindevej/Kærbyvej som udføres.\nMed godkendelse af nærværende indstilling om frigivelse af anlægsmidler på baggrund af vedhæftede detailprojekt, forventes anlægsarbejdet gennemført i perioden juni - november 2016.\nBilag 1: Belægningsplan\nBilag 2: Tværprofil\nJernbanebro over Avedøre Havnevej - ansøgning om tillægsbevilling\nKommunalbestyrelsen er på deres møde den 24. marts 2015 (sag nr. 50) blevet orienteret om, at Rødovre Kommune ankede den afsagte dom om vedligeholdelse af jernbanebroen over Avedøre Havnevej til Østre Landsret.\nLandsretten har den 22. marts 2016 stadfæstet byrettens dom.\nat dommen tages til efterretning samt\nat der gives en tillægsbevilling på 858.744 kr., der finansieres af kassen, til betaling til Banedanmark og dækning af sagens omkostninger.\nI fortsættelse af sag nr. 50 på Kommunalbestyrelsens møde den 24. marts 2015, hvor der blev orienteret om sagen vedrørende vedligeholdelse af jernbanebroen over Avedøre Havnevej, er der nu afsagt dom i Østre Landsret den 22. marts 2016.\nØstre Landsret har stadfæstet byrettens dom.\nLandsretten begrunder blandt andet dommen med at:\nBrokonstruktionen opført som led i anlæggelsen af Avedøre Havnevej, som skulle krydse den allerede eksisterende jernbane. Da brokonstruktionen er opført for at efterkomme et kommunalt ønske om underføring af vejen, krævede en aftale om at lade Rødovre Kommune afholde udgifterne til den fremtidige vedligeholdelse efter landsrettens opfattelse ikke særskilt lovhjemmel. Der er heller ikke noget grundlag for, at anse en sådan aftale for stridende mod det lovgrundlag og de almindelige retsprincipper, som Rødovre Kommune har påberåbt sig.\nEfter oplysningerne om baggrunden for opførelsen af broen, og indholdet af kommunikationen mellem Statsbanerne og Rødovre Kommune i forbindelse med broens opførelse er det ikke dokumenteret, at de ingeniører, der underskrev afleveringsprotokollen af 20. august 1963 for Rødovre Kommune, ikke havde bemyndigelse til at forpligte kommunen til at bære udgiften ved fremtidig vedligeholdelse af broanlægget.\nHerefter og af de grunde, som byretten har anført, tiltræder landsretten, at Rødovre Kommune skal betale for vedligeholdelsen af brokonstruktionen til den omhandlede jernbanebro over Avedøre Havnevej.\nAf de af byretten anførte grunde tiltræder landsretten ligeledes, at Banedanmarks betalingspåstand er taget til følge.\nLandsretten tiltræder endvidere, at den omhandlede aftale efter sin karakter ikke ensidigt kan opsiges. Det tiltrædes derfor tillige, at Banedanmark er frifundet for Rødovre Kommunes selvstændige påstand.\nDom afsagt den 22. marts 2016 i sag nr. B0478009.\nBetaling for udbedring af skader på broen udført i 2012 er 508.557 kr. med tillæg af renter, i alt 643.224 kr. Efter forfald tilskrives månedlig rente: Nationalbankens udlånsrente plus 8 % p.a.\nSagens omkostninger til Banedanmark fra Byretsdommen 87.520 kr. med tillæg af renter 8.000 kr. og sagens omkostninger til Banedanmark fra Landsretsdommen 55.000 kr.\nAdvokatomkostninger til Rødovre Kommunes advokat er opgjort til 458.331 kr., hvoraf 65.000 kr. betales i 2016 og 339.331 kr. er betalt på bekostning af vejdriften i årene 2013-2015.\nDe samlede udgifter i forbindelse med vedligeholdelsen i 2012 og sagens omkostninger (ex. advokatregninger betalt i 2013-2015) udgør i alt 858.744 kr., der finansieres af kassen.\nFremtidig vedligehold på broen er af ukendt størrelsesorden, men i 2011 blev udbedring af kritiske skader skønnet til 1,5 mio. kr. og renoveringsbehovet herunder udskiftning af fugtisolering skønnet til 5 mio. kr.\nBeløbet skal betales inden 14 dage fra dommens afsigelse.\nDer er aftalt et administrativt møde med Banedanmark den 9. maj 2016 med henblik på at fastlægge renoveringsbehovet.\nBilag 1: Dombog\nNavngivning af letbanestation\nHovedstadens Letbaneselskab har bedt kommunerne om, at tage stilling til navnene på letbanestationerne.\nat der igangsættes en konkurrence i forbindelse med navngivning af letbanestationen\nBestyrelsen i Hovedstadens Letbane har bedt kommunerne og regionen om, at komme med forslag til stationsnavne på alle de stationer, der ikke er fælles med andre stationer.\nNavngivningen af stationerne er vigtig at få gennemført på et tidligt tidspunkt, da ændring af stationsnavne på et senere tidspunkt, herunder ændring fra de nu anvendte midlertidige navne til de permanente navne, erfaringsmæssigt vil være både besværlig og omkostningstung.\nStationsnavnene skal gerne være lokalt kendte og accepterede navne. Det er en fordel, at undgå æ, ø og å i navnet, samt at det ikke er for langt.\nStationens arbejdstitel er v/Islevbro.\nDet foreslås, at der udskrives en konkurrence for navngivning af stationen, med en præmie på 3 flasker vin for det bedste forslag. Konkurrencen offentliggøres på hjemmesiden, i Magasinet "Sammen om Rødovre" og Rødovre Lokalnyt. Teknisk Forvaltning vil gennemgå de indkomne forslag og indstille det bedste navn til politisk beslutning.\nNår kommunernes og regionens forslag til stationsnavne foreligger, vil bestyrelsen i Hovedstadens Letbane drøfte disse forslag med henblik på færdiggørelsen af processen.\nNår navneforslagene har været behandlet i bestyrelsen, skal de sendes i høring hos de øvrige trafikselskaber, og i sidste ende i Stednavneudvalget og Kulturministeriet, som primært tager stilling til, om der er tale om egentlige navne og navnenes stavemåde m.v.\nKonkurrencen udskrives i april måned og løber frem til den 10. juni 2016.\nTeknisk Forvaltning gennemgår de indkomne forslag.\nSagen behandles i august møderækken.\nDer er tidsfrist den 14. september 2016 på aflevering af forslaget til Hovedstadens Letbane.\nBilag 1: Brev fra Hovedstadens Letbane - 23. marts 2016\nProtokollen oplæst. Mødet afsluttet kl. 11.00.


Nu vaccineres der i Guldborgsund | Guldborgsund Kommune\nNu vaccineres der i Guldborgsund\n6.1.2021 12:39:04 CET | Guldborgsund Kommune\n98-årige Børge Land Truelsen, der bor på Plejecenter Skovvej i Nr. Alslev, blev den første beboer på et plejecenter i Guldborgsund, der fik vaccinen. Foto: Plejecenter Skovvej.\nI dag, onsdag den 6. januar, er vaccinationen af borgerne på Guldborgsund Kommunes plejecentre begyndt. Børge Land Truelsen, der er 98 år og bor på Plejecenter Skovvej i Nr. Alslev, blev den første, der fik et stik.\nUdover beboerne på Skovvej bliver også borgerne på Helenehusene i Nr. Alslev vaccineret onsdag middag, mens borgerne på Bakkehuset i Nykøbing vaccineres onsdag eftermiddag. Torsdag og fredag følger kommunens øvrige plejecentre, og ifølge de oplysninger, Guldborgsund Kommune har fået, vil de fleste borgere på plejecentrene have fået tilbudt første stik inden weekenden.\nUndtaget er de to plejecentre, hvor der i øjeblikket er smitteudbrud. Det gælder Kildebo i Sakskøbing og Blomsterhaven i Idestrup. Desuden er enkelte afdelinger på Præstemarken i Stubbekøbing også undtaget i første omgang på grund af smitteudbrud.\n”Jeg er meget glad for, at vi nu er i gang med at vaccinere i Guldborgsund. Jeg ved, der er mange borgere og pårørende, som glæder sig og har ventet på denne dag. Det har vi også, så det er dejligt, at det nu er blevet vores tur her i Guldborgsund,” siger Ida Byrge Sørensen, centerchef i Center for Sundhed & Omsorg.\nHun har fået flere spørgsmål fra borgere og pårørende til, hvorfor der ikke kan vaccineres på de plejecentre, hvor der i øjeblikket er smitteudbrud. Det er ikke kommunen, men de nationale sundhedsmyndigheder, der i samarbejde med regionen, står for vaccinationsprogrammet og udrulning af det.\nRegionen oplyser, at borgerne på de pågældende plejecentre vil blive vaccineret så snart, det er sundhedsmæssigt forsvarligt. Fredag vil regionen danne sig et overblik og lægge en plan for, hvordan borgerne på de plejecentre, der af forskellige årsager endnu ikke er blevet vaccineret, kan blive vaccineret hurtigst muligt.\nSpørgsmål til status på vaccinationer og smitte på sundheds- og ældreområdet i Guldborgsund Kommune:\nIda Byrge Sørensen, centerchef, Center for Sundhed & Omsorg, 25 18 06 70\nSpørgsmål vedr. vaccinationsprogram og udrulning:\nRegion Sjællands pressevagt, 57 87 50 52